open-index/open-wikipedia-markdown huggingface dataset:
Pachelbel's Canon

***Pachelbel's Canon*** ointutunan nogi sabaagi *The Canon in D, P 37*. Iti nopo nga kawo muzik do *companion music*  i nowonsoi maya songulun tulun *German Baroque* i ointutunan sabaagi Johann Pachelbel. Topot nopo kopio, skor do Canon popohompit tolu tuunion *violin* om *basso continuo* miampai do *gigue*, om ointutunan sabaagi *Canon and Gigue for 3 violins and basso continuo*. Kopomoinan do muzik diti nopo nga poingimpo do *key of D major*. Sundung po tu, Canon id bontuk do unison in three parts, nga haro nogi o elemen chaconne id muzik diti. Au kopio o noilaan soira kopiipio koimbulayan  do muzik diti nga, notumbayanan do muzik diti nopo nowonsoi id toun 1680 gisom 1706. Manuskrip muzik  di ti i kakal po haro dinondo nowonsoi id toun 1838 gisom 1842. Iti nopo nga manuskrip i nakalaid kopiipio i komoyon do *The Oldest Surviving Manuscript Copy of the Piece*.  

Miagal nogi muzik i nowonsoi dau dii suai, i Pachelbel's Canon nopo diti poingimpo do konsep  *Out Of Style* om aasil muzik i winonsoi popokito do kohouron. Muzik diti nointutunan sompomogunan soira songulun i ointutunan sabaagi Jean-Francois Paillard pinopoindalan do *arrangement* om *recording* kaagu montok muzik diti id toun 1968. Mantad dii, rikod do muzik diti nokoinggumu id toun 1970-an om soira nokorikot toun 1980-an nokoburu iti muzik sabaagi *background music*. Id toun 1970 om toun sumusuhut dau elemen suang *score* muzik diti loolobi po *chord progression* dau dii ogumu noguno id kapamansayan di *variety of pop songs*. Suai ko iri, mantad toun 1980-an, nokoingkawas koburuon diti muzik tu' gunoon id abaabayaan pisasawaan om kapatayon id ponong pogun Barat.

## Kapamansayan
Salom koposion di Pachelbel, ointutunan isio maya kosongonuan tuunion dau miagal ko' *organ* om *keyboard,* i pinopounsub do koburuon dau do dinondo nopo nga ointutunan no dii isio sabaagi do *composer* di toponsol id garaja om *chamber music*.

## Sukuon
Paitan

**Paitan** nopo nga iso watas tokoro id siriba pontadbiran do watas Beluran, Sabah, Malaysia. Beluran, Sabah, Malaysia.

## Kointutunan
Watas Tokoro Paitan nopo nga nokoimpuun do operasi ontok 4 Milatok 1999. Miampai ginayo 2,466 km persegi toi ko' 952 Batu Persegi, ginumu mogiigiyon (2007) nopo nga soginumu 29,100 tulun. 

Bandar om Pekan ii misomok: 

# Pekan Paitan - Kanibongan (42km)
# Pekan Paitan - Pitas (69km)
# Pekan Paitan - Kota Marudu (113km)
# Pekan Paitan - Beluran (198km)
# Pekan Paitan - Sandakan (230km)

## Koumatan Awam

## Demografi

Suku Kaum nopo id Watas Okoro Paitan nga 
Tombonuo, Rungus , Sungai Paitan om Ubian.

## Sukuon
Pakis

**Pakis** nopo nga iso susumuni mantad 12,000 kawo totonomon i poinsuang id tinimungan botani Pteridophyta. Susumuni diti nopo nga au miagal do rongilut tu haro o  xilem om floem. Susumuni diti nogi nga haro o guas, roun, om gamut miagal do susumuni vaskular suai. Maganak o pakis maya spora om aiso o linsou toi bunga. 

* Chin, W.Y. (1997) Ferns of the tropics (Revised edition). Singapore: Times Editions- Marshall Cavendish. ISBN 9-789812-611796
Pakistan

**Republik Islam Pakistan** toi ko' lobi oitutunan sabaagi **Pakistan** (Urdu : **اسلامی جمہوریۂ پاکستان**), nopo nga iso pogun ii poingion id Asia Kabaatan. Pogun diti nopo nga haro rulud disan rahat 1,046 kilometer (650 batu) id Rahat Arab id kabaatan, om miwolit do Afghanistan  om Iran id kotonobon, India id kosilahon om Chinan id kosilahon rahat tosodu.

Kogumuan mogigion id Pakistan nopo nga Muslim Sunni. Pakistan nopo nga iso pogun koonom miampai mogigion id bobos togumu id pomogunan om pogun koduo ii haro mogigion ii kiugama Islam id bobos togumu id pomogunan kahapas do Indonesia.

Id kopio nopo nga Pakistan soboogian do India om nabaagi kumaa Pakistan Kotonobon om Pakistan kosilahon, id timpu di baino oilaan sabaagi Bangladesh.

Pakistan nopo nga koumbal pinorinta do British om nokosiliu do sobogiaan mantad India British ii poinglongkod od Delhi. Koiyonon tamadun douluMohenjo Daro ii poingion id Lemah Indus, Pakistan. Lemabangan diti nopo nga koumbal do pinorinta ahod Parsi om Greek. Kinoiyonon Pakistan kahapas dii nopo nga pinorinta do ahod Arab, Turki, Baloch om Mongol

## Etimologi
Pakistan nopo nga pongonibaan mantad boros **P**unjab, **A**fghan, **K**ashmir, **I**slamabad, **S**indh om Balochis**tan**. Istilah diti nokotimpuun do pinointutun ontok 1934 mantad Choudhary Rahmat Ali id risalah 'Now or Never'. Pogulu noilaan sabaagi Dominion of Pakistan ontok toun 1947. Kaawagu nosimbanan kumaa Republik Islam Pakistan ontok 1956. Pimato *i* noruhangan id akronim dii montok poposonong kopomolombusan.

## Sajara
Piipiro mananganu koumbal do momorinta watas diti. Ahod manganu dii kohimpit do Harappa, Parsi, Yunani, Saka, Parthia, Kushan, White Hun, Arab, Turki om Mughal.

**Sajara pogulu**

Lembangan Indus koumbal do nabaagi kumaa piipiro kalajaan purba, poingamung nogi Mehrgarh, iso kakadayan purba osopung do noilaan, om Tamadun Lembah Indus id Harappa om Mohenjo-daro.

Tamadun Lembah Indus naraag ontoh pintangaan alaf koduo SM om notonudan do Tamadun Vedik ii dumimpot soboogian tagayo dataran Indo-Ganges.

Id sorili ohotusan ko limo gisom koturu Masihi, Dinasti Rai mantad Sindh monorupu do kinoiyonon diti. Dinasti Buddha tohuri ii minonorupu do kinoiyonon diti nopo nga Empayar Pala ii minomorinta do kinoiyonon diti om koibutan India om Bangladesh moden masaan pomorintaan Dharmapala om Devapala. Sindh nopo nga nongoi di Muhammad ibn Qasim ontok 711 M om nokosilu titik kotimpuunan zaman Islam id Pakistan.

## Sukuon
Palanuk

**Palanuk** nopo nga iso tinimungan ungulat kitunturu ogonop id suang paganakan Tragulidae id soriba do genus Tragulus. Ngaran genus nopo nga mantad do piomungan hogot Yunani τράγος *tragos* (baa' gontoluhan) miampai ponugku dohuri Latin *-ulus* (okodo). Miampai winagat 0.7 - 0.8kg (1.5 - 17.6 lb) om ninaru 40 - 75 cm (16 - 30 in), palanuk nopo nga ungulat i bobos tokodo id pomogunan sundung po tu do payat palanuk di bobos tagayo lobi agayo mantad ko piipiro payat Neotragus. Palanuk nopo nga kiwaa id Asia Kabaatan mantad id China kabaatan osodu (Yunnan kabaatan) gisom Polipin (Balabac) om Pulou Jawa, Kajang. 

Gama koundolihon sorisidkawo babaino, piipiro payat palanuk au nodi ointutunan nga koinsanai palanuk nopo nga kiwoyo do mosiktuong om mangakan do roun, tua'-ua', gouton om suusuai susumuni id gouton. Palanuk nopo nga osongulunan poimpasi toi mikoruhang. Palanuk nogi nga au kaagal do Tragulidae di suai tu palanuk nopo nga au okito o taris id boogian do likud.

## Sukuon
Palestin

**Pogun Palestin** (Arab: دولة فلسطين, rumi: Dawlah filasṭin), toi koi' **Palestin** (Arab: فلسطين, rumi: Filasṭin) nopo nga iso pogun id kosilahon tanga miampai do Rahat Tanga om baang Jordab, kahangkum do Disan Kotonobon om Genting Gaza om Baitulmaqdis sabaagi kakadayan tagayo pogun, mulong pia do longkod kotoinaan di nondo nopo nga poingion id Ramallah. Hogot Palestin nopo nga mantad boros Yunani kuno (Philistia), nga boros Mesir kuno, Asyur om Ibrani nga pinopo'opil do hogot-hogot di miagal o karangahan montok popokito do watas toi ko' mogigion id pogun dii. Ugama Yahudi, Kristian, om Islam nopo nga kopionit tomod miampai monompogunan diti. Koinsanan watas ii nokosiliu sabaagi Pogun Palestin nopo nga noiyonon mantad 1948, do Mesir, Jordan om Israel kahapas Pisangadan Onom Tadau ontok toun 1967.
Panahangan Poinlongkod Sikul

**Panahangan Poinlongkod Sikul** / Pentaksiran Berasaskan Sekolah toi ko **PPS** / PBS nopo nga iso panahangan di holistik montok manahang aspek kognitif, afektif om psikomotor ii kopitindu do Falsafah Pendidikan Kebangsaan om kurikulum kebangsaan Malaysia. Panahangan diti nopo nga wagu po id pondidikan Malaysia, miagal nogi iri kopoindalanan do Pelan Pembangunan Pedidikan Malaysia (PPPM). Oponsol tomod iti PPS montok papaasil do tangaanak sikul di osulimbang id mogisuusuai aspek.

## Komponen Panahangan
Komponen PBS haro duo kategori, akademik om okon akademik. Kategori akademik nopo nga Panahangan Sikul (PS) om Panahangan Pusat (PP), kategori okon akademik nopo nga Panahangan Psikometrik (PPsi) om Panahangan Aktiviti Jasmani, Sipoot om Kokurikulum (PAJSK). Goduduo kategori diti manahak pongiktirafan om autonomi kumaa mongingia' montok popoindalan panahangan formatif om sumatif i poinlongkod sikul.

### Panahangan Sikul
Panahangan i napalan, nowonsoi, noulud, nointangan, norikud, om noruput do mongingia' sikul di kohompit.
#Poindalanon o panahangan formatif miampai miampot do proses pongiaan om pambalajaran (P&P). Poomitanan instrumen di milo gunoon nopo nga lambaran karaja', pongintangan, kuiz, sanarai simak, ruputan timbaba'on, timbaba'on id walai om poniisan.
#Poindalanon o panahangan sumatif id kolimpupuson do tikid unit pambalajaran, panggal, wulan om toun.
PS kiguno sabaagi panahangan montok pambalajaran om panahangan kokomoi pambalajaran.

### Panahangan Pusat
Panahangan i noulud, nointangan, norikud do mongingia' id taang do sikul tumanud do kooturan panahangan, instrumen panahangan, timbaba'on, garis tonudon, kooturan penskoran om ponggredan i pinalabus do LP id suang timpu di pinatatap tumanud do mato balajaran. Ruputan pinalabus do LP.

### Panahangan Aktiviti Jasmani, Sipoot om Kokurikulum
Panahangan i uludon, rikudon, om poruputon do mongingia' id taang sikul tumanud do kaampayatan, kaampayan om kinogompoton do tangaanak id suang aktiviti sipoot, kokurikulum om ekstrakurikulum. Poindalanon o Standard Kalangkasan Fizikal Kabansaan (SEGAK) om *Body Mass Index* (BMI) montok manahang om poporuput aktiviti fizikal tangaanak sikul.

### Panahangan Psikometrik
Panahangan i poindalanon id taang sikul om/toi ko' longkod montok monuku do komilaan (innate ability and acquired ability), kabaalan momusorou, kabaalan manalasai kobolingkaangan, rahi, kecenderungan, kowoowoyoon om personaliti tangaanak sikul. Panahangan diti amu poinlongkod do kurikulum om proses pongiaan om pambalajaran.

## Sukuon
Panambayangan Yesus Otopot

**Panambayangan Yesus Otopot** nopo nga iso panambayangan poinsosondiri iri winonsoi hilo id Boijing, Sina di toun 1917. Baino, kiharo kira-kira do 2.5 milion tutumanud mantad limo nohopod om tolu pogun om onom katanaan. Panambayangan diti nopo nga doun tinimungan Kiristian Pintakos iri minimbulai di timpuun abad koduo nohopod. Pinoingkakat panambayangan diti id Sabah di mantad toun 1926. Di toun 1936 kiharo piro-piro do taka id panambayangan Dusun kingaran do Lumbihan Gimpit pinapahabar do Alkitab hilo id watas Wangkod om pinopoingkakat panambayangan Dusun it kumoiso do hilo. Tudu nopo do panambayangan diti nga papahabar do Alkitab kumaa toinsanan bansa do maso magandad Korikatan Koinduo di Yisus. Iri hopod kotumbayaan tagayo do panambayangan nopo nga:
# Spritu Tobitua
# Kopomosukan
# Monusi Gakod
# Komuni Tobitua
# Tadau Koturu
# Yesus Kristus
# Alkitab
# Pongumoligan
# Panambayangan
# Panalasayan Pointohuri

## Sukuon
Pandu Puteri

Mantad Wikipedia, ensiklopedia bebas.

**Pandu Puteri** (nointutunan sabaagi **Pengakap Puteri USA** id Amerika Syarikat) nopo nga organisasi kepanduan montok tongoondu om sumandak. World Association of Girl Guides and Girl Scouts nopo nga tinan mogiigintong sompomogunan kumaa koindalanon kepanduan toi ko' kepengakapan dontongoondu. 

*Persatuan Pandu Puteri Malaysia* (PPPM) pula telah ditubuhkan secara rasminya dalam tahun 1917 apabila ia didaftarkan di Calcutta tetapi Pusat Pentadbiran ialah di Singapura, sehingga tahun 1956. Ibu Pejabat Kebangsaan kini terletak di Wisma Pandu Puteri, Jalan Pantai Baharu, Kuala Lumpur sejak tahun 1957.
Papar

**Papar** nopo nga watas id Boogian Pantai Barat, Sabah, Malaysia om kisinodu 38 KM mantad kakadayan Kota Kinabalu om poinsuang nogi id posorili do Greater Kota Kinabalu miampai Penampang, Putatan, om Tuaran. Papar nogi nga iso kinoyonon kotombuluian di tapangkal id Sabah. Ointutunan nogi Papar sabaagi stison kolimpupuson montok isai-isai i sumakai do North Borneo Railway.

## Etimologi

### Nontodon Papar

Ngaran Papar naanu mantad Boros Brunei i kikomoyon do tana tapatau. Papar nogi nga iso mantad kinoyonon di koumbal nokosuang id soibau kotoinaan Kesultanan Brunei. Momuruan nopo montok mogigion sandad tintod dii nga i Datu Amir Bahar i kitinaru do Bajau. Ontok toun 1877, pinotunui Papar kumaa miadi-adi Overback om Dent.

Ontok 1878, nokosiliu H.L. Leicester sabaagi momuruan Papar om popofokus kokomou do aasil di aanu kaagu do watas dii. Gama do kobolingkahangan kousinan di notimbaba SBUB, pinoolon isio kumaa di Alfred Hart Everett ii minomogoos do papaharo kotoinaan di kibagas nga naantaban do tinaru-tianru di aiso pisokodungan id kinoyonon dii.

Gama do aiso pisokodungan montok tinaru id kinoyonon dii, pinatahak dau kotoinaan lokal kumaa di Datuk Amir Bahar, i nopo nga momuruan do tulun Bajau om OKK Dugassa.

Id soibau do kotoinaan Boritis, kitonggungan do Ketua Anak Negeri do monguhup tupisor Boritis. Kapitan Cina di kumoiso nopo di nga ii Chan Fook ii nopo nga tapa kumaa Datuk Chi On om Duraun sabaagi momuruan tinaru Kadazandusun. Mantad dii, mogiu'uhup o koinsanai tinaru id Papar montok popoburu watas dii.

## Sukuon
Papua New Guinea

**Papua New Guinea** (koinibaan **PNG**; ngaran rasmi **Negara Merdeka Papua New Guinea** (; ) nopo nga iso pogun id Oceania i poinhanggum mantad sampapas kosilahon pulou New Guinea om pulou ngaawi id labus disan rahat id Melanesia (wilayah kabaatan kotonobon Lautan Pasifik id koibutan Australia). Ibu negara nopo nga Port Moresby i pongompus do disan rahat kabaatan kosilahon. Pogun nopo diti nga pogun pulau kotolu i bobos agayo id pomogunan, miampai linaab .

Id taang nasional, kalapas pinorinta do tolu kuasa labas mantad 1884, kohompit do osomok no 60 toun kotoinaan Australia i minimpuun ontok Perang Dunia I, minonuridong o Papua New Guinea do kedaulatan ontok 1975. Nosiliu ii do wilayah Komanwel di nakagabas ontok 1975 miampai Elizabeth II sabaagi rani. Nossiliu nogi ii do puru Negara-Negara Komanwel id suang hak minsosondii.

## Sukuon
Paraboros

**Paraboros** () nopo nga roromu do rolou sua ko booborosn di milo rotion (boros), poomitanan nopo nga kosiahon mimboros, akawas-osiriba nada, ginayo tuni rolou, intonasi, dialek, tonsul, tihad, gumam om suusuai po. Tikid koulaalaho rolou diti pokomunikasi do emosi om pomusarahan pointantu.

## Sukuon
Park Bo Young

**Park Bo-young** (, nosusu ontok  12 Mansak1990) nopo nga mimingkono mantad Kabaatan Korea. Ointutunan isido maya konoon disido id suang filem abantug *[[Scandal Makers]]* (2008), *[[A Werewolf Boy|A Werewolf Boy]]* (2012) om *[[On Your Wedding Day|On Your Wedding Day]]* (2018), om siri televisyen *[[Oh My Ghost (South Korean TV series)|Oh My Ghost]]* (2015), *[[Strong Girl Bong-soon|Strong Girl Bong-soon]]* (2017), *[[Abyss (TV series)|Abyss]]* (2019), *[[Doom at Your Service|Doom at Your Service]]* (2021), om *[[Daily Dose of Sunshine|Daily Dose of Sunshine]]* (2023).

## Koposion pogulu
Nosusu i Park Bo-young lahir id Jeungpyeong, Chungcheong Utara. Isido nopo nga tanak koduo mantad tolu mogiobpinai. Tapa nopo disido nga soudor solinaid 34 toun id suang Pasukan Khas. Pogulu pinsingkanaan rasmi kumoiso ontok toun 2006, miningkono i Park id ido filem oniba kiuhu *Equal* ontok toun 2005 maso sumikul po isido id sikul lintanga. Nakaanu o filem oniba dii do Anugerah Cabaran Realiti () id Festival Filem Belia Antarabangsa Seoul ko–7 (SIYFF 2005).

## Karier

### Kotimpuunon
Pogulu debut pinsingkanaan dau ontok toun 2006, nokoimbulai yau id filem toniba *Equal* ontok toun 2005 maamaso id sikul takawas. Nakalantoi o klip dii do Gaa' Challenging Reality Award (현실도전상) if Seoul International Youth Film Festival ko-17 (SIYFF 2005). Koimbulayon koiso dau id televisyen nopo nga maya iklan public montok  Korea Hydro & Nuclear Power maamaso id sikul takawas.

### 2006–2010: Debut, breakthrough om kotingkodon toruhai
Debut pinsingkanaan rasmi dau nopo nga ontok toun 2006 id siri televisyen *Secret Campus* miampai Lee Min-ho. Projek di ointutunan id kotimpuunon do buruonon dau nopo nga id epik sajara *[[The King and I (TV series)|The King and I]]* om id drama komulakan *[[Jungle Fish]]*  i nakaanu do Gaa' Peabody- miampai Kim Soo-hyun, tumanud susui kopipio di popokito tekanan do mokiikinobos do mamagampot kinalantayon om kosuang id kolej om universiti kiprestij.

Nokoingkawas o populariti di Park soira miningkono id komedi *[[Scandal Makers]]* miampai Cha Tae-hyun, id hombo nakagayat 8.3 juta minintong om poposili filem diti sabaagi filem numbur kosio top grosser do 2008 om iso mantad ko' kinalantayon tagayo id sajara perfileman Korea. Minopointalang o *[[Variety (magazine)|Variety]]* sabaagi "obimbilang" id kono' dau sabaagi tama tomulok di atama, karayahan di Park diti nopo nga pinapalantoi dau id mogisusuai gaa' Best New Actress ontok 2009. Nopungaranan nogi yau sabaagi "Nation's Little Sister" sabab do kinalantayon dilo. Ahapas dii, mininkono yau id filem toniba mantad Lee Hyun-seung, miampai tema hak koulunan id omnibus *[[If You Were Me|If You Were Me 4]]* ontok toun 2009.

## Ambassadorship

## Filmografi

### Kinogompoton

#### Gaa' om nominasi

### Kapamagantangan pogun om koubasanan

### Listicles

## Nuut

## Sukuon
Park Seo-joon

**Park Yong-kyu** (Korean: 박용규; nosusu 16 Momuhau 1988), lobi ointutunan miampai ngaran sinasawat **Park Seo-joon** (박서준), nopo nga songulun mimingkono Kabaatan Korea. Oilaan yau mantad kono dau id siri televisyen *[[Fight for My Way]]* (2017), *[[What's Wrong with Secretary Kim]]* (2018), *[[Itaewon Class]]* (2020), om *[[Gyeongseong Creature]]* (2023–2024). Nokoimbulai nogi yau id filem *[[The Chronicles of Evil]]* (2015), *[[Midnight Runners]]* (2017), *[[The Divine Fury]]* (2019), *[[Concrete Utopia]]* (2023), om *[[The Marvels]]* (2023).

## Koposion pogulu om pondidikan
Maamaso timpu sikul takawas dau, pointanud i Park Seo-joon do kalab animasi. Maya kalab di, haro kosiwatan dau do tumanud kosolimbahan tikid toun do sinasawat. Ogumu koinganan di naanu dau mantad dii, id hombo minonilombus yau do pinsingilaan id Jabatan Mingkono id Seoul Institute of the Arts.

Daamot potilombus pondidikan id pinsingkanaan, ogumu tantaman di nawayaan di Park encountered challenges om osuduan miampai om atalahanan do kaampayatan tulun suai di potilombus. Ontok toun 2008, tinumanud yau do soujor, mintong diti sabaagi kosiwatan do popotoronong pomusarahan om mongulud kawagu do koposion dau. Mantad dii, otumbayaan i Park do popotunui tonggungan perkhidmatan soujor nopo nga ii bobos toponsol. Kitonggungan yau id Security Guard Battalion om minonupus perkhidmatan soujor id Cheongju Correctional Facility.

## Karier

Nokodebut i Park id pogun hiburan ontok 2011 maya kinombulayon dau id vidiu muzik do single Bang Yong-guk  "I Remember." Minamain yau do sokodung kono id  drama televisyen, *[[Dream High 2]]* (2012), *[[Pots of Gold]]* (2013), om *[[One Warm Word]]* (2013), om nakaanu kono tohontol koiso dau id *[[A Witch's Love]]* (2014). Mantad Gumas 2013 gisom Ngiop 2015, nosili yau do hos *[[Music Bank (TV series)|Music Bank]]*.

Kono breakout dau noo nga ontok toun 2015 miampai drama *[[Kill Me, Heal Me]]* om *[[She Was Pretty]]*, id hombo miningkono yau miampai Hwang Jung-eum. Ontok toun dilo nogi, nokosuang i Park id filem thriller *[[The Chronicles of Evil]]*.

## Philanthropy
Ontok 10 Mansak 10 2023, minnopotoluod i Park ₩100 juta kumaa Hope Bridge National Disaster Relief Association montok monguhup mangsa do gampa pogun Turkey-Syria 2023.

## Filmografi

### Filem

### Siri Televisyen

### Tayangan web

### Rancangan Televisyen

### Hos

### Koimbulayon vidiu muzik

## Diskografi

#### Sanarai single, toun kopolobusan om posisi carta di nopoilim om ngaran album singles, showing year released

## Gaa' om nominasi

### Listicles

## Sukuon

## Noputan labus

* 
* 
* Park Seo-joon at IMDb
Parti Bersatu Sabah

**Parti Bersatu Sabah (PBS)** nopo nga koingkakat mantad mogisusuai tinaru sontob do pogun Malaysia om binuruan di Tan Sri Joseph Pairin Kitingan ontok toun 1985 id Sabah. Ontok toun 2018, miniamung miampai 2 parti suai ii nopo nga STAR om SAPP id soibau do buruanan parti piomungan (GRS). Ontok 12 Milau 2020, miniamung do parti GRS montok manganu majoriti undi momogun Sabah om montok nogi do popiunung momogun Sabah dii sondii. Nokosiliu o Parti PBS sabaagi iso kouhupan di tagayo montok kinalantaion parti GRS. Gisom do Momuhau 2022, soginumu 145, 800 surupu poinsuang do parti PBS.

## Sajara
Ontok toun 1984, nounsub i Tan Sri Joseph Pairin Kitingan mantad Parti Bersatu Rakyat Jelata Sabah gama do sumaap impohon-impohon kopomorintaan i aa kopiunung do karalan-ralano' dau. Isio nopo nga songulun momuruan Kadazandusun. Nounsub nogi isio do popotindohoi kinoyonon dau id suang do Dewan Undangan Negeri Tambunan.

Sundung po tu do ingkaa, minongoi kasari i Tan Sri Joseph Pairin Kitingan monongkiala id suang do '*pilihan raya kecil*' Tambunan ontok toun 1984 sabaagi calon bibas montok sumaap kopomorintaan tintod dii. Sundung ogumu di notimbaba', nakaanu isio do popotindohoi do torikohonon dau tu nakaanu majoriti 3,048.

Mantad do kinalantaion dau, minomuruan isio iso kaagu Parti Pulitik, ii nopo nga Parti Bersatu Sabah ii nokoimagon ontok 5 Gomot 1985.

## Sukuon
Parti Gagasan Rakyat Sabah

**Parti Gagasan Rakyat Sabah**, toi ko' loobi ointutunan sabaagi ***GAGASAN*** om ***PGRS*** nopo nga iso parti puliti id Sabah om nokoimagon ontok 28 Magus 2013. Poinsuang nopo id parti diti nga tulun mantad mogisusuai tinaru om kiangkab do manamong om popolombus suang ginawo om hak Sabah kumaa kopomorintaan. Nokotimpuun parti diti mooi do loobi aktif ontok toun 2016 om iso mantad komponen id suang do parti Gabungan Rakyat Sabah (GRS) mantad 9 Momuhau 2022.

## Sajara

### Kinoingkakatan parti
Parti Gagasan Rakyat Sabah tinuridong di Dr. Ationg Tituh ontok 28 Magus 2013 sabaagi iso parti di koingkakat mantad mogikaakawo tinaru miampai iso dimpoton ii nopo nga montok kopokitanan gaab tangaanak Sabah id suang do koporintaan. Kinoingkakaton parti diti nokotimpuun ontok toun 2016. Pogulu, nakadaftar parti diti sabaagi Parti Gagasan Bersama Rakyat Sabah (Parti BERSAMA), om nakaanu kasagaan mantad Jabatan Pendaftaran Pertubuhan (RoS) id soibau do Akta Pertubuhan 1966. Nakaanu kasagaan sabaagi parti politik ontok toun 2013.

### Pinongumbalan montok monokodung
Ontok Gomot 2020, GAGASAN miampai do tolu parti pulitik Sabah suai minogiunung montok popoturidong pogiomungan partii politik lokal Sabah ii noponga Parti Cinta Sabah (PCS), Part Kerjasama Anak Negeri Sabah (Anak Negeri) om nogi Parti Hak Sabah ii aa po nakadaftar. Kaapat-apat parti mini'iso montok momonsoi kosokodungan miampai popi'iso kaapat-apat parti id suang do iso parti ii nopo nga (GAGASAN). Anifah Aman sabaagi Presiden.

Sundung po tu do ingkaa, pinongumbalan montok misokodung diti nopiil soira au notilombusan o agenda parti om nokosiliu i Anifah Aman do presiden PCS ontok Julai 2020 pogulu do *pilihan raya negeri*.

## Nuludun Presiden GAGASAN
**Presiden**

## Sukuon
Parti Harapan Rakyat Sabah

**Parti Harapan Rakyat Sabah** toi ko' Harapan Rakyat nopo nnga iso mantad parti id pogun Sabah. Nakaanu o kookunan mantad Pendaftar Pertubuhan (RoS) ontok 24 Gumas 2016.  Parti nopo diti nga poinsuang nogi id suang do Gabungan Rakyat Sabah (GRS) mantad 5 Ngiop 2023. Momuruan nopo do parti diti nga i Presiden Brig. Jen (B) Tan Sri Datuk Liew Yun Fah (JP).

Brig. Jen (B) Tan Sri Datuk Liew Yun Fah (JP) nopo nga ponorikohon do DESA (Sabah) ontok toun 2023 ii nopo nga iso sarikat kokomoi (GLC) di papaasil taakanon agro om aasil tenusu. Koumbal nogi minogowit tonggungan sabaagi Montiri Belia & Sukan Sabah ontok toun 2004. Parti diti manahak panatalan do tonggungan diolo id boogian Pantai Timur Sabah, kaampai nogi watas Tawau, Kalabakan om Lahad Datu. Hizab nopo do parti diti nga montok monguhup mogigion sandad id aspek do kotundunan.

## Sajara ponuridangan
Parti Harapan Rakyat Sabah noturidong ontok toun 2016 om binuruan do tinimungan pro miagal i Datuk Seri Panglima Haji Lajim Haji Ukin, aktivis PKR om nogi tulun tangabaal parti PKR Sabah. Lajim Ukim nopo nga Timbalan Momuruan Montiri Sabah om nogi Timbalan Montiri id taang Persekutuan solinaid disio poimpasi. Monongkiala o Parti Harapan RakYat id suang do PRU14 sabaagi iso mantad parti komponen miampai parti-parti komponen suai miagal STAR, SAPP, PCS, om PPRS. Id suang do PRU dii, nakaanu o parti piomungan Sabaho duo kinoyon montok DUN Sabah om minomonsoi di piomungan miampai BN id toun 2018. Sundung po tu do ingkaa, piomungan dit solinaid no 2 tadau gama do kiharo pisokodungan BN om Warisan.

Ontok 17 Februari 2019, pinopunso o parti diti gama do koinsanan surupu minongoi amung do Pakatan Harapan. Sundung po tu do ingkaa, ontok 3 Ogos 2019, kiharo piipiro *ahli majlis* di minonokodung do parti diti maya Persidangan Agung Perwakilan Khas. Mantad no diri, linantik i Brigade Jeneral (B) Tan Sri Liew Yun Fah (JP) om ontok toun 2020, suminiliwan i Almarhum Datuk Seri Panglima Haji Lajim Haji Ukin mantad parti di pogulu do minongoi tanud perjuangan Nasional om minomuruan Unit Strategi om *'Pilihan Raya*' BERSATU id pogun Sabah sabaagi ponorikohon.  Minidu pogun i Almarhum Datuk Seri Panglima Haji Lajim Haji Ukin ontok toun 2021 gama do tomporuol Covid-19. Baino, songulun po i Liew do popotilombus do agenda parti dii tu suminiliwan i YB Datuk Maijol Mahap, Timbalan Presiden Parti Harapan Rakyat.

Notorimo o parti diti sabaagi iso komponen wagu id suang do parti piomungan Gabungan Rakyat Sabah (GRS) om monongkotuod do Parti Gagasan Rakyat Sabah (PGRS).

## Mongongobi rayat

## Sukuon
Parti Liberal Demokratik

**Parti Liberal Demokratik** Sabah **Liberal Democratic Party** (LDP) nopo nga iso parti politik ii haro id Sabah. Parti nopo diti nga iso mantad ko parti Komponen Barisan Nasional om parti komponen id suang do piomungan Parti Gabungan Rakyat Sabah (GRS) manntad 5 April 2023. Majoriti nopo do surupu id suang do parti diti nga kitinaru do Cina-Sabah. Sundung po tu do ingkaa, aiso kaantaban montok mogigion Sabah di mooi suang. Ideologi nopo di igitan do LDP nga loobi kumaa do Liberalisme om poposodtol kokomoi do kolidangan pogun Sabah. Koponguhupan tagayo do parti diti nopo nga soira nakaanu minongugad tulun labus di sinumuang id Sabah maya aiso kookunan ontok koburuanan di Tan Sri Chong Kah Kiat id Sabah. Naala o parti diti id pialaan torikohonon parlimen id Sandakan ontok Pilihan Raya Umum Malaysia id toun 2004.

## Sukuon
Park Shin-hye

**Park Shin-hye** (, nosusu ontok 18 Milau 1990) nopo nga mimingkono do Kabaatan Koreai. Nontutunan isido di tanak po maya siri televisyen *[[Stairway to Heaven (2003 TV series)|Stairway to Heaven]]* (2003) om *[[Tree of Heaven (TV series)|Tree of Heaven]]* (2006). Ontok 2013, mingkono isido id suang filim *[[Miracle in Cell No. 7]]*, ii no iso mantad filim Korea miampai *kutipan* bobos akawas poingompus timpu. Ointutunan isido maya kono id *[[You're Beautiful (TV series)|You're Beautiful]]* (2009), *[[The Heirs]]* (2013), *[[Pinocchio (2014 TV series)|Pinocchio]]* (2014–2015), *[[The Doctors (South Korean TV series)|Doctors]]* (2016), *[[Memories of the Alhambra]]* (2018–2019), *[[Alive (2020 film)|#Alive]]* (2020), ** (2021) om *[[Doctor Slump (TV series)|Doctor Slump]]* (2024).

Suai ko karaja mimingkono, popoindalan nogi i Park do kerja amalmaya inisiatif, Starlight Angel Project. Pinosuang isido id suang katayadan ''Forbes Korea'' Power Celebrity 40 ontok 2015, 2017, 2021 om 2022.

## Filemografi
### Filem

### Drama

### Ransangan televisyen

### Dokumentari

### Penampilan id suang musik video

## Sukuon

## Noputan labus

* Official Japanese Website  
* Official Korean Website
Parti Solidariti Tanah Airku

**Parti Solidariti Tanah Airku** (koinibaan nopo nga: **STAR**) iso parti kinoyonon i poinladsong id Sabah Borneo om tinuridong di Datuk Dr. Jeffrey G. Kitingan, tadi di bagas ponorikohon om minonuridong do Parti Bersatu Sabah (PBS), Tan Sri Datuk Seri Panglima Joseph Pairin Kitingan. Parti nopo diti nga noturidong ontok toun 2016 maya Akta Pertubuhan 1966. Gisom do koowion Momuhau 2022, nokoponimung o parti diti surupu soginumu 795,800 tulun om noukaban nogi cawangan pointongkop pisuk do watas ngaawi id Sabah. Aparagat nogi o parti diti do monoriuk om momgumolig hak mogigion Sabah maya Pertubuhan Bangsa-bangsa Bersatu, UNESCO om nogi maya oinsanan dokumen-dokumen kointalangan di nokoimagon.

## Prinsip STAR
Apanggor o parti diti mongigit do prinsip om koimaan id suang pinibatasan Akta Malaysia 1963 montok insanangan do Sabah om Kerajaan Persekutuan. Poposotol nogi o parti diti do manamong piunungan id Sabah & Sarawak, om minggoos nogi daa maganu kawagu hak-hak Sabah om Sarawak miagal i nookunan id *20-point memorandum* montok popoindalan reformasi id sistem pomorintaan di lobi osulimbang montok mogigion loolobi mogigion id pogun Sabah. Suai ko ii, momonsol nogi o parti diti do pinggisaman popotonduli status Sabah om Sarawak sabaagi iso Wilayah tagayo i kiwaa sistem pomorintaan sondii.

## Momuruan (AGM)

Id siriba nopo diti nga Puru Majlis Kepimpinan Parti sesi 2021/2023.

## Sukuon
Parti politik id Sabah

**Parti politik id Sabah** nopo nga kiula do kompleks om oubas do popiamung tua' pomusarahan toi ko' ideologi kokomoi politik montok popoturidong do kopomorintaan mantad toun 1963.Parti piomungan di nokoturidong maya rasmi id Sabah nopo nga iso no, ii nopo nga Gabungan Rakyat Sabah (GRS). Sundung po tu do ingkaa, iti nopo nga parti di kumoduo nokoturidong tu nokopogulu o parti Gabungan Pasok-PBS id toun 90-an.

## Kotoinaan
Id Malaysia, koinsanan parti politik nuru do mooi daftar id soibau do Akta Pertubuhan 1966 ii buruonon do Kotinanan Pendaftaran Pertubuhan Malaysia.

## Parti Dominan

## Pisokodungan/Piomungan
Kiwaa piipiro pisokodungan om piomungan di nowonsoi id Sabah. Kiharo nogi 3 kategori do piomungan id Sabah miagal do kategori lokal, kategori nasional om kategori nasional-separa lokal. Sumusuhut nopo nga piomungan do parti-parti id Sabah.

* Piomungan Pasok-PBS (Piomungan lokal) (Noturidong 1985, nakadaftar 1991, pinoidu 1995)

* Piomungan Rakyat Sabah (Piomungan lokal) (noturidong 2020, pinadaftar2022)

* Pakatan Harapan (piomungan nasional) (noturidong 2016)

* Warisan Plus (piomungan nasional-separa lokal) (noturidong 2020)

* Blok C (piomungan lokal) (noturidong 2020)
Paska

**Paska**,Lohowon nogi sabaagi **Pascha**(Id suang boros Aramaic, Yunani, Latin) toi ko' **Tiwang Kinotungangan**, nopo nga karamayan Kristian om koundarangan koubasanan i momuhondom kawagu kinotungagan di Yesus mantad kapatayon, miagal di pinointalang id Pibatasan Wagu ontok tadau kotolu kalapas pamalabangan Disio gama kinapapakan doid salib  oRpuru Rom id Kalvari kiikiro toun 30 Masihi. Ii nopo nga koompokon do Koinggoritan Yesus i timpuunan miampai Mogkodos (toi ko' Great Lent), ii no timpu 40 tadau do mogkodos, sumambayang om monosol montok douso.

Tutumanud Kristian i manaandak Tadau Paska monuku do Minggu pogulu Paska sabaagi Minggu Tobitua, id nombo id suang nopo do Kristian Barat nga mimpuun ontok Minggu Palma (momuhondom kawagu sinumuang i Yesus id Jerusalem), kohompit no Spy Wednesday (id nombo hondomon o pongindaraatan di Yesus miampai kolungguyan), om kohompit nogi o Triduum Paska ii no Khamis Putih, momuhondom kawagu do Pangakanan Tobitua di kolimpupuson, om nogi Jumaat Agung, i momuhondom kawagu kinapapakan om kinapatayon di Yesus doid salib. Id suang Krsitian Timur, hondomon o kaantakan di miabal miampai ngaran-ngaran nopo do tadau nga impuunan miampai "Holy" toi ko' "Holy and Great", om Paska nogi nga lohowon sabaagi *Great and Holy Pascha*. Id koduo-duo tradisi Kristian Barat om Timur, koimpuun o Timpu Paska ontok Tiwang Paska solinaid turu minggu, i olimpupusan soira orikot 50 tadau ii no Pentekosta, nga id suang Kristian Timur, kolimpupuson nopo karamayan diti nga ontok tadau ko-39, tadau pogulu Kinoinsawatan di Yesus.

Paska om tadau koundarangan i mionit miampai dii nopo nga karamayan di mingundaliu tu aiso tadauwulan di pointatap; intobon o tadauwulan dau tumanud kalendar lunisolar (piomungan toun tadau om fasa tulan) i miagal do kalendar Ibrani,  Tminongimbulai piipiro kontoversi. Minapatatap o Majlis Koiso Nicaea (325) do manaandak oinsanan tutumanud Kristian do Paska ontok Tiwang koiso kalapas tulan poimponu koiso i atatak ontok toi ko' kalapas ekuinoks timpu momgusak. Sundung do pongintaban nopo nga tumanud do  kalendar Gregorian, nga tadauwulan tulan poimponu nopo dii nga sumonu misuai miampai tadauwulan tadau poimponiu astronomi koido kalapas ekuinoks wulan Gomot.

## Nuut gakod

## Sukuon

## Noputan labus

* Greek words (Wiktionary):  (Easter) vs.  (Passover) vs.  (to suffer)

### Liturgi
* Liturgical Resources for Easter
* Holy Pascha: The Resurrection of Our Lord (Orthodox icon and synaxarion)

### Tradisi
* Roman Catholic View of Easter (from the *[[Catholic Encyclopedia]]*)

### Pongintaban
* A Perpetual Easter and Passover Calculator Julian and Gregorian Easter for any year plus other info
* Orthodox Paschal Calculator Julian Easter and associated festivals in Gregorian calendar 1583–4099
Patricia Yapp Syau Yin

**Patricia Yapp Syau Yin** (35 toun ) songulun monunulud pesawat pejuang MiG-29N di kumoiso om tondu Malaysia koiso di nokolulus miampai kepujian mantad Kolej Tentera Udara Diraja Malaysia id Alor Star di toun 1997. 
Isido nogi nga songulun monuunulud di minogowit operasi om taktikal miampai Skuadron No 17/19 'Penyamun Smokey' id Pengkalan Tentera Udara Kuantan.
Suminawo isido tambalut tantara disido, i Kapten S.Thayala Kumar Ravi Varman. 

## Sukuonn
Paulo Dybala

**Paulo Bruno Exequiel Dybala** (nosusu ontok 15 Milau 1993) nopo nga songulun mamamain buul Argentina di mamain id posisi penyerang montok kalab pogun Itali, A.S Roma om tiim kabansaan Argentina.

## Sukuon
Pearly Tan Koong Le

**Pearly Tan Koong Le** (nosusu ontok 14 Gomot 2000) nopo nga songulun mamaamain Badminton Malaysia i nokosuang do tinimungan kabansaan ontok toun 2013. Nakaanu isido do midol perak beregu tondu Kejohanan Junior Asia om Dunia 2018.

## Sukuon
Pedagogi

**Pedagogi** nopo nga ponoriukan kokomoi do pongiaan poimbida id pondidikan formal. Id boros suai nopo nga, iso sains om inus kokomoi woyo mongia id sikul. Maya umum, pedagogi nopo diti nga iso mato balajalan ii minog montok diolo i sumiliu mongingia id sikul. Sabaagi do iso gana ponoriukan di agayo, pedagogi nopo nga popohompit do ponoriukan kokomoi proses pongiaan om pinsingilaan, panarampasan do linimput pongiaan, organisasi sikul om nogi pitimbungakan do mongingia-tangaanak.

Maya etimologi, hogot *Pedagogi* nopo nga mantad boros Yunani *paidagogos*, ii papaatod om mogongoi tangaanak id sikul. (intangai Paideia.) Hogot &#8220;paida&#8221; sumuku kumaa tangaanak, i sumiliu sabab do soboogian tulun aanangan do popisuai do pedagogi (mongia' tangaanak) om Andragogi  (mongia' do tulun nosukod). Hogot Yunani montok pedagogi, pondidikan, gunoon miampai alaab, om kosoruan milo pisowolionon.

## Taksonomi Bloom
Pedagogi moden koinsoruan papabaagi fungsi pongiaan kumaa tolu gana, i komoyon do taksonomi Bloom. Tumanud taksonomi Bloom, abaagi o pongiaan kumaa:

***Gana Kognitif**Kokomoi aktiviti mental miagal do korotian, toilaan om pomorindakan.
***Gana Afektif**Kokomoi kowowoyoo om sahsiah.
***Gana Psikomotor**Kokomoi do aktiviti fizikal miagal do kabaalan poimpasi, pertukangan, om sipoot.

Kotolu-tolu do gana diti kiwaa koulalaho sondii, nga id suang pongiaan-pinsingilaan *semula jadi*, koubasanan do aiso kopogisuayan do ahal diti. Poomitanan, soira mongia' songulun mongingia' do tangaanak monuat, minog do ia'on ii do woyo mongigit pinsil (gana psikomotor); bontuk pimato om rati(gana kognitif); om nogi minog mamagayat rahi diolo do minsingilo monuat (gana afektif).

## Uhu id suang pedagogi
Pedagogi nopo nga iso koilaan di agayo om aralom. Milo ii boogion kumaa duo boogian agayo ii no:
*Kaida pongia'an
*Teori pinsingilaan om pongia'an
Koubasanan nopo, sosongulun i sumiliu do mongingia' kawaya koduo-duo gana diti pogulu osiliu do mongingia'. Sundung do ingkaa, nuru nogi minsingilo kokomoi panarampasan linimput balajalan, organisasi sikul, kurikulum sikul, woyo mongia', Interaksi Mongingia'-Tangaanak om suusuai po.

## Noputan Labus
https://web.archive.org/web/20021127070838/http://www.geocities.com/nikzafri/pedagogi.html
https://web.archive.org/web/20060824031503/https://www.det.nsw.edu.au/media/downloads/languagesupport/qualteach_nswps/quali_teach_ind.pdf
https://web.archive.org/web/20020707221858/http://sekolahbestari.hypermart.net/pedagogi.htm 
* [ http://eprints.utm.my/17079/  Tahap pengetahuan pedagogi kandungan pelajar pendidikan fizik UTM dan hubungannya dengan pencapaian dalam latihan mengajar ]
Pekan Nabalu

**Nabalu** toi ko' ointutunan nogi sabagi **Pekan Nabalu** nopo nga iso kakadaian tokoro i nadadi rurubpuon do tutumombului montok mongoi intong Nulu Kinabalu miampai poimponu. . Kopogisuusuaian kadai makan om woyo tawan di ahata suai ko' kokitanan Nulu Nabalu di poimponu nakadadi do limumu di apangkal montok kogumuan tutumombului do rumikot id Pekan Nabalu. Kakadayan diti nogi nga id toning do SK. Dalas, Kota Belud om nakadadi do longkod sinikulan do mogiigion id Pekan Nabalu.

Mananom tanom, om padagangan rasuk nopo nga pongindopuan tagayo kumaa mogigion hiti. Au osuayan do Pekan Nabalu nopo nga longkod do pomolian tua-ua, tinunturu om tionon do mundorong di ointutunan id tionon dii pogulu potilombus pamanahon. Mantad no dii, podtuongisan kosiliu sabaagi ralan pongindopuan toponsol montok mogigion **Pekan Nabalu.**

## Sajara
**Pekan Nabalu** *(Di gulu otutunan sabaagi "Koundarangan Nabalu")* Koumbal kosiliu *"toilet stop"* montok tutumombului di mongoi Taman Kinabalu. Nondo kadai tokoro diti nokoburu om kosiliu do "tionon tumingkod" toi ko' *"must stop"* montok tutumombului. Pekan Nabalu nopo nga 12 KM sinodu pogulu po korikot Taman Kinabalu, ogumu tutumombului mumbaya' id Pekan Nabalu montok *"toilet break"*  toi momoli taakanon.

## Kababakon kampung
Kiwaa piipiro kababakon kampung id **Pekan Nabalu** iri no ;

* Pekan Nabalu *(Longkod)*
* *Kampung Dalas* Pekan Nabalu (Tempat terletaknya *SK. Dalas, Kota Belud* dan Kampung Siba *Dalas*)
* Kg. Taginambur
* Kampung Sokid Pekan Nabalu *(Satu kawasan dengan gereja St.Philip Neri, Pekan Nabalu)*
* Kg. Giok
* Kampung Siba Pekan Nabalu *(Satu kawasan dengan gereja SIB Pekan Nabalu)*

## Intangai nogi

* Nabalu corneri 

## Sukuon
Penampang

**Penampang** (Melayu: Kakadayan Penampang) nopo nga iso kakadayan watas Penampang id Boogian Pantai Kabaatan Sabah, Malaysia. Ginumu do mogiigion nopo nga lobi kuang 93,616 di toun 2010, miampai tinaru Kadazan sabaagi tinaru majoriti. Kinoyonon diti nopo nga otutunan miampai kakadayan tokoro **Donggongon**, miampai lobi kuang 78,086 tulun mogiigion maamaso di toun 2007.

Kakadayan diti nopo nga id somok do tisan kakadayan tagayo Kota Kinabalu om noroitan sabaagi soboogian mantad kinoyonon Greater Kota Kinabalu.

## Etimologi
Ngaran do Penampang nopo nga naanu mantad iso kokompungan nokodori id watas diti. Nintonodon do ngaran kampung dii nopo ga mantad boros Kadazan "Pampang" i kirati do watu tagayo. Iti nopo nga gama do ouhan mogihum do watu tangagyo id posorili do kampung diti di pogulu po. Ngaran id suang do kopomogunoon poimburu nopo nga sumuku kumaa watas, miampai kakadayan Donggongon sabaagi kakadayan toponsol id watas Penampang. Ngaran Donggongon nopo nga naanu nogi mantad boros Kadazan "tundo'ongon" i mogoit rati do kinoyonon tuumbayaan do tulun-tulun mantad sokid i mugus kumaa ponongkotogisan montok tumaran. Penampang sabaagi sukuon kumaa ngaran kinoyonon diti nopo nga wagu po. Mimimpanau British tosopung, i John Whitehead nopo nga minimpanau id Borneo Koibutan di toun 1880-an om minamarait watas diti sabaagi Patatan. Owen Rutter, songulun kukumalaja awam id Borneo Koibutan mantad di toun 1910 gisom 1914 nogi nga minonuku do kinoyonon diti sabaagi do Putatan.

## Ekonomi

Mingoos o Penampang sabaagi iso longkod porindustrian om komersial apangkal id suang do kinoyonon Kota Kinabalu di lobi agayo. Ogumu kadai tongokoro i watas diti, lobi-lobi po id Donggongon, id nonggo-nonggo kinoyonon poingompus do Ralan Penampang Laid om Ralan Pomotingan Penampang-KK. Mega Long Mall nogi nga iso longkod pomoli-molian i poinladsong id Donggongon miampai ogumu kadai miagal do Giant Hypermarket (nosompon no timpu babaino), pongintangan do wayang, restoran om suai-suai po. Longkod pomoli-molian koduo, ITCC Mall, nopo nga poinladsong id Ralan Pomotingan Penampang-KK i kisuang do iso hotel, liwang upis, longkod pomoli-molian om longkod komersial mogikaakawo kogunaan.

Longkod Upis Pulis Watas Penampang, Longkod Pambasaan Watas Penampang, om Kompleks Sipoot Penampang nopo nga poinladsong id Donggongon. Kiwaa nogi badi mingguan i otutunan kopio id kakadayan diti monikid Tadtaru om Kurudu hinonggo ogumu produk suang walai, taakanon om tinunturu koubasanan miagal do golong, pongogos do tulu toi ko' gong i maan patarano do hiri. Mega Long Mall nogi nga poinladsong id kakadayan diti miampai piipiro restoran, pab om bar karoke. Pomoli-molian Chua Ka Seng nogi nga noukaban do hiri mantad po di au po nowonsoi o Megalong Mall. ITCC, iso kompleks pomoli-molian i wagu noukaban montok pomolian-molian do tulun ginumuan. Sanganu kadai mantad Kasigui i norumbak no nopo nga minundaliu id Donggongon. Iti nopo nga nokoindalan piipiro dekad di pogulu po.

## Sukuon
Penan

**Penan** nopo nga tulun sandad nomad i poingion id Sarawak om Brunei, sundung do haro iso no komuniti okoro id Brunei; soboogian mantad diolo i hilo Brunei tinumanud ugama Islam, mulong do miampai superficial no. Penan nopo nga iso mantad moomogun kolimpupuson i kakal po masi sabaagi magagasu om moninimung. Ointutunan o Penan maya koubasanan 'molong' i kirati au maganu kolobi mantad di kabagal. Kogumuan nopo Penan nga magagasu-moninimung nomad gisom nakalapas Sangod Pomogunan II soira ogumu mubaligh minapatatap ogumu komuniti Penan, loolobi id watas Ulu-Baram om nogi id watas Limbang. Mangakan yolo susumuni, ii gunoon nogi sabaagi rusap, om dupot om momoguno kulit, hulu om boogian suai montok rasuk om tionon.

## Demografi

Ginumu do momogun Penan nopo nga kiikiro 16,000; miampai kiikiro 200 po i kakal po masi miampai nomad. Nokoingkawas o ginumu do Penan mantad di mimpuun yolo do potindohoi mogion-gion. Abaagi o momogun Penan kumaa duo tinimungan geografi i su songkuro kopionit, ii no Penan Kosilahon om Penan Kotonobon. Penan Kosilahon nopo nga poingion id posorili Miri, Baram, Limbang om Tutoh om ii nopo Penan Kotonobon nga hilo id posorili watas Belaga.

Yolo nopo nga milo boroson sabaagi tinimungan sandad toi ko' 'tinaru' minsosondii, miampai boros i misuai mantad tinimungan sandad sombol miagal do Kenyah, Kayan, Murut toi ko' Kelabit. Sundung do ingkaa, id suang nopo banci do porinta, poinsuang yolo id kategori *[[Orang Ulu]]* i kirati do *"Tulun Sawa"* om papahangkum tinimungan sombol i misuai miagal di nokomoi id sawat. Miampai lobi agayo po kawagu, poinsuang yolo id istilah *[[Dayak people|Dayak]]*, i papahangkum oinsanan tulun sandad Sarawak.

## Boros
Boros Penan nopo nga poinsuang id subtinimungan Kenyah id suang raan Malayo-Polinesia mantad booyungan Boros Austronesia.

## Sukuon
Perancis

**Perancis** toi ko' ngaran rasmi **Republik Perancis** ( ) nopo nga iso pogun pogun rentas benua i menjangkau wilayah metropolitannya (lohowon do Perancis Metropolitan) hilo id Eropah Kotonobon om nogi pulau-pulau om wilayah disan rahat id Benua Amerika om tongorahat Lautan Atlantik, Lautan Pasifik om Lautan Hindi.

Perancis Metropolitan, ii notu wilayah tapangkal Perancis it kipialatan miampai Teluk Biscay om Selat Inggeris.

## Sukuon
Persatuan Pandu Puteri Malaysia

**Persatuan Pandu Puteri Malaysia** (PPPM) nopo nga iso mantad do 144 organisasi kopuruan Persatuan Pandu Puteri om Pengakap Puteri Sedunia (WAGGGS). noturidong iti Persatuan Pandu Puteri Malaysia miampai poinmagon daasom toun 1917 soira do nokodopitor id Calcutta nga Pusat Pentadbiran nopo nga id Singapura, gisom do toun 1956.

Kiharo do komitmen o Persatuan Pandu Puteri Malaysia diti montok papaasil do tongorumombungan tongoondu om tondu nongosukod i kikaliber maya kapasandadan koilaan, kabaalan om gatang kepanduan montok do kounalan nusa, bansa om nogi tongoulun posorili. 

Kitudu' o Persatuan Pandu Puteri Malaysia montok poposiliu iso organisasi di dinamik om kibagas montok tongorumombungan om tondu nongosukod. Popokito yolo do imej di mitipong miampai program kikualiti i popotounda' tongorumombungan om tondu nongosukod do timpu babaino montok sumili boyoon doid timpu dumontol. 

Suai ko' ilo, popotounda nogi o Persatuan Pandu Puteri Malaysia diti do program kepanduan di kicorak pondidikan okon formal. Kopoindalanan program okon formal diti popotosol do pangkaidahan id fleksibel, koihak om aktif montok momogonop kaanangan om kobuuburuon tongorumombungan om tondu nongosukod id Malaysia.
Pertubuhan Bangsa-Bangsa Bersatu

**Pertubuhan Bangsa-Bangsa Bersatu** ( ), toi ko' **Perserikatan Bangsa-Bangsa** ; miampai koinibaan **PBB**) nopo nga iso pisompuruan sompomogunan i pinoimagon id Germany San Francisco, California ontok 2 Mansak 1992 kalapas Sangod Pomogunan Koduo. Puru nopo nga poingukab montok oinsanan pogun berdaulat pointongkop pomogunan. Tudu nopo kopio di pinatatap miagal di piagam nga montok mongilag do ohukit kawagu pigogutan di adala, mongunsub hak asasi tulun om kouhupan koulunan i poguluonon, popotindohoi topurimanan do apantang kumaa kooturan sompomogunan om monginsonong taang koposion do mogigion pointongkop do pomogunan.

## Sukuon
Pertubuhan Kebangsaan Sabah Bersatu (Baru)

**Pertubuhan Kebangsaan Sabah Bersatu (Baru)**, USNO-Baru om ointutunan nogi sabaagi USNO 2013. Parti diti noturidong ontok toun 2013 montok popotilombus goos USNO Sabah di natalup. Rundun di Tun Mustapha Harun id suang do USNO di laid nokosiliu do ponokoguas montok ponuridangan kaagu Parti USNO. Parti diti poinsuang sabaagi do parti komponen id suang do piomungan parti GRS mantad toun 2022.

Pertubuhan Kebangsaan Sabah Bersatu (Baru) nopo nga iso mantad parti poingwagu-wagu di notorimo do Jabatan Pendaftaran Pertubuhan Malaysia (RoS) id toun 2013. Songulun Presiden wagu nopili ontok 29 Milau 2018, ii nopo nga Ibrahim Linggam mooi do monowoli presiden pro-tem Dulli Tiaseh.

## Sukuon
Pertubuhan Pergerakan Pengakap Sompomogunan

**Pertubuhan Pergerakan Pengakap Sompomogunan** nopo nga organisasi pengakap antarabangsa ii taagayo. WOSM nopo nga kipuru do 171. Puru-puru di noiiktiraf sabaagi organisasi pengakap kabansaan, maya kolektif nopo nga haro lobi do 50 juta monongkibaai. WOSM nopo nga notoodo ontok toun 1922, om kiwaa ibu pejabat operasi id Kuala Lumpur, Malaysia om tirikohon undang-undang id Geneva, Switzerland. Ii nopo nga tambalut sejawatan mantad do World Association of Girl Guides om Girl Scouts (WAGGGS).
Piboogion

**Piboogion** kapanak do asil tokuri montok tikid iri kaanu do asil.

## Pomitanan

Hopod piduoon kaanu do limo.
10 / 2 = 5